దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
హాఫ్ ఇయర్‌లో 26 శాతం పెరిగిన పరోక్ష పన్నులు
2016-17 ఆర్థిక సంవత్సరంలో కేంద్ర పరోక్ష పన్నుల విలువ సుమారు 26 శాతం మేర పెరిగిందని ఆర్థిక శాఖ పేర్కొంది. ఏప్రిల్ -సెప్టెంబరు మధ్య రూ.4.08 లక్షల పన్నుల రూపంలో వసూలయ్యాయి.
TNN | Updated:
Oct 10, 2016, 08:20PM IST
తొలి అర్థభాగమైన ఏప్రిల్ 1 నుంచి సెప్టెంబరు 30 వరకు పరోక్ష పన్నులు విలువ 25.9 శాతం మేర పెరిగిందని కేంద్ర ఆర్థిక శాఖ వెల్లడించింది. ఏప్రిల్ నుంచి సెప్టెంబరు మధ్య రూ.4.08 లక్షల కోట్లు పరోక్ష పన్ను రూపంలో వసూలయ్యాయని తెలిపింది. వీటిలో ఎక్సైజ్ డ్యూటీ 46 శాతం మేర పెరుగుదలను నమోదు చేసింది. 2016-17 బడ్జెట్&zwnj;లో ఏప్రిల్-సెప్టెంబర్ కాలంలో నికర పరోక్ష పన్నుల వాటా 52.5 శాతంగా ఉంటుందని కేంద్ర ఆర్థిక మంత్రిత్వ శాఖ అంచనా వేసింది. సెంట్రల్ ఎక్సైజ్ నికర పన్ను వసూళ్లు ఏప్రిల్-సెప్టెంబరు మధ్య 46.3 శాతానికి పెరిగి రూ 1.83 లక్షల కోట్లకు చేరుకున్నాయి. గత ఏడాది తొలి అర్థభాగంలోని ఈ వసూళ్లు రూ .1.25 లక్షల కోట్ల మాత్రమే. అటు సేవల రంగంలో కూడా పన్నుల విలువ 22.1 శాతం పెరిగి రూ.1.16 లక్షల కోట్లకు చేరుకుంది. గతేడాది ఈ అర్థభాగంలో రూ.97,780 కోట్ల మాత్రమే పన్నులు రూపంలో వచ్చాయి. కస్టమ్స్ విభాగంలో కూడా 4.8 శాతం వృద్ధి రేటు నమోదైంది. దీని విలువ రూ.1.08 లక్షల కోట్లు. 2016-17 ఆర్థిక సంవత్సరానికి ప్రత్యక్ష పన్నుల రూపంలో రూ.8.47 లక్షల కోట్లు, పరోక్ష పన్నులు రూపంలో రూ.7.79 లక్షల కోట్లు వసూలు అవుతాయని కేంద్ర ప్రభుత్వం అంచనా వేసింది.